חטיבה 401 במלחמת חרבות ברזל

במלחמת חרבות ברזל לחמה חטיבה 401 במספר רב של קרבות, במתקפת הפתע על ישראל, ביום הראשון של המלחמה, בו סייעה החטיבה רבות בהדיפת מתקפת הטרור של חמאס. בשלב השני של הלחימה, עם תחילת התמרון הקרקעי בעומק שטח רצועת עזה, הייתה החטיבה בין הראשונות להיכנס לשטח הרצועה מכיוון צפון, כבר ב-27 באוקטובר.

החטיבה השתתפה בקרבות רבים בצפון הרצועה, כמו בכיתור העיר עזה כשבועיים לאחר תחילת התמרון, המשיכה במבצעים צפון הרצועה גם חודשים רבים לאחר מכן, ואף הובילה אחדים מהם, כמו את הלחימה במרחב בית החולים רנטיסי.

בשלב השלישי של הלחימה, החל מאמצע חודש פברואר 2024, הובילה החטיבה מספר קרבות אזוריים שבהם צה"ל השתמש במסדרון נצרים כדי להגיע במהירות ליעדים בסביבה. המוצלח שבהם היה מבצע ניתוח מקומי, שכלל השתלטות מחודשת על בית החולים שיפא, אך לפניו היו מבצעים בשאטי ובזייתון, ואחריו בנוסייראת.

בקרב רפיח הובילה החטיבה את כוחות אוגדה 162, כבשה את מעבר רפיח, התקדמה לאורך ציר פילדלפי כולו, עד קו החוף, ולחמה במספר גדודי חמאס לאורך הציר.

== רקע ==

בעקבות מתקפת הפתע הכריזה ישראל על יציאה למלחמת חרבות ברזל לשם חיסול החמאס ברצועת עזה, החזרת החטופים, והסרת האיום הביטחוני מהרצועה על ישראל.

== מתקפת הפתע ==
החל מיום שבת בבוקר לוחמי חיל השריון בגזרה הדרומית נלחמו בארגון הטרור חמאס. לוחמי החטיבה לקחו חלק בהדיפת עשרות מחבלים אשר פלשו ליישובים ממספר פרצות שונות, וגבו מחיר כבד בירי טנקים לתוך רצועת עזה. ביום המתקפה החטיבה הייתה באמצע של אימון שגרתי ברמת הגולן, במקביל היו כוחות פרוסים בנחשולים, ועם קבלת הידיעות הורה מפקד החטיבה בני אהרון לבצע העלאת טנקים על מובילים, ובמקביל לנסוע על זחלים עד לעוטף עזה.

עם הגעת כוחות החטיבה לעוטף, בפיקודו של המח"ט בני אהרון, הם הגיעו לקיבוץ בארי שם היו עשרות מחבלים. הכוח חבר לכוחות, וספג ירי RPG תוך לחימה מאסיבית. אחרי לחימה אינטנסיבית בבארי התרכזו כוחות החטיבה ביכיני, ומשם הצטרפו הלוחמים לשוטרים ולכוחות צה"ל בהדיפת המחבלים אשר פלשו לעיר שדרות והתבצרו בתחנת המשטרה העירונית.

פלוגת המילואים של גדוד 46, פלוגה א' בפיקודו של רס"ן במיל' גולן קריגר<ref></ref> הגיעה לקיבוץ כפר עזה, בבוקר 8 באוקטובר לאחר נסיעה של 12 שעות על הזחלים,<ref></ref> חלקה בשטח וחלקה בכביש 6. הפלוגה השתתפה בלחימה, בהשמדת מחבלים בשטחי הקיבוץ ובחילוץ אזרחים שניצלו מהטבח בשיתוף פעולה עם לוחמי גבעתי.<ref></ref>

== תמרון קרקעי ==
ב-10 באוקטובר במהלך ההכנות לקראת התמרון הקרקעי, בעוד המשיכו קרבות בשטחי עוטף עזה, נהרג מ"פ בפלוגה הכירורגית 5377 של חטיבת 401 [https://www.idf.il/נופלים/חללי-המלחמה/יאיר-זלוף/ רס"ן ד"ר יאיר זלוף].

=== הקרבות בצפון רצועת עזה ===
עם תחילת שלב התמרון הקרקעי הייתה חטיבה 401 בין החלוצות בתמרון יחד עם כוחות חטיבת גבעתי. דובר צה"ל פרסם בהמשך המלחמה שטנק של החטיבה היה הטנק הראשון שנכנס לרצועת עזה.

ב-2 בנובמבר במהלך פעילות במרחב אל-עטאטרה פעלה החטיבה. במהלך הפעולה השמידה תשתיות טרור, אמצעי נשק וחיסלה עשרות מחבלים. בנוסף במהלך הקרבות נהרגו [https://www.idf.il/נופלים/חללי-המלחמה/איתי-סעדון/ סמ"ר איתי סעדון] מפקד טנק בגדוד 52, [https://www.idf.il/נופלים/חללי-המלחמה/אוריה-מש/ רס"ר (במיל') אוריה מש] לוחם שריון בגדוד 52 של החטיבה, [https://www.idf.il/נופלים/חללי-המלחמה/גיל-פישיץ/ רס"ם (במיל') גיל פישיץ] נהג טנק בגדוד 9 של החטיבה ו[https://www.idf.il/נופלים/חללי-המלחמה/יהונתן-יוסף-ברנד/ רס"ר (מיל׳) יהונתן יוסף ברנד] אף הוא לוחם בגדוד 52.

ב-5 בנובמבר המשיכו כוחות החטיבה לפעול במרחב אל עטאטרה. במהלך הקרב נהרג [https://www.idf.il/נופלים/חללי-המלחמה/שחר-כהן-מבטח/ סמ"ר שחר כהן מבטח], לוחם שריון מגדוד 9 של חטיבה 401.255x255 פיקסליםב-7 בנובמבר, אחר הצהריים פשטו לוחמי חטיבה 401 על בית ספר ששימש כבסיס לשיגורים ולפעילות טרור, הלוחמים הרגו מספר מחבלים ומצאו בורות שיגור רקטות ואמצעי חבלה רבים בשטח בית הספר. כוחות החטיבה זיהו חוליות מחבלים שתכננו לבצע ירי נ"ט לעבר הכוחות. הלוחמים הכווינו כלי טיס שתקף וחיסל מספר מחבלים שאחראים על ירי רקטות לשטח הארץ. בנוסף לוחמי חטיבה 401 איתרו והשמידו מכולה שמוקמה בחוף הים של עזה ובה כ-20 משגרי רקטות שיועדו לשטח ישראל. במהלך התקלות נהרג [https://www.idf.il/נופלים/חללי-המלחמה/יעקב-עוזרי/ רס"ל (במיל') יעקב עוזרי] לוחם שריון בגדוד 52 של חטיבה 401.

ב-10 בנובמבר במהלך הלילה לאחר קרב של 10 שעות, לוחמי חטיבה 401 יחד עם חטיבת הנח"ל, השלימו מבצע השתלטות על מוצב 17, מעוז צבאי של ארגון הטרור חמאס במערב ג'באליה שבצפון הרצועה. במהלך ההשתלטות על המוצב הלוחמים ניהלו קרב מול מחבלים מארגוני הטרור חמאס וגא"פ ששהו במוצב, הן מעל פני הקרקע והן בתוואי תת-קרקעי במרחב. במהלך ההשתלטות הלוחמים חיסלו 20 מחבלים ללא אבדות לצה"ל, תפסו אמצעי לחימה רבים, חשפו פירי מנהרות טרור לרבות פיר שנמצא סמוך לגן ילדים ומוביל לתוואי תת-קרקעי נרחב. במהלך הפעילות בצפון רצועת עזה נהרג [https://www.idf.il/נופלים/חללי-המלחמה/גילעד-רוזנבליט/ סמ"ר גלעד רוזנבליט], חובש קרבי בגדוד 52 של חטיבה 401.

ב-15 בנובמבר, במהלך הקרבות בצפון רצועת עזה נהרגו [https://www.idf.il/נופלים/חללי-המלחמה/אסף-מסטר/ סרן אסף מסטר], מפקד מחלקה בגדוד הנדסה 601, ו[https://www.idf.il/נופלים/חללי-המלחמה/כפיר-יצחק-פרנקו/ סרן כפיר יצחק פרנקו], מפקד מחלקת טנקים בגדוד 52 של החטיבה.

ב-18 בנובמבר פשט צק"ח 401 על פאתי ג'באליה, שם ממוקם מרכז הפיקוד והשליטה של חטיבת צפון רצועת עזה ובו נמצאים ארבעה גדודי חמאס. במהלך הקרבות נהרגו מחבלים והכוחות פגעו בתשתיות טרור, לרבות תשתיות תת-קרקעיות ויעדים נוספים של ארגון הטרור. במהלך חילופי אש מול מחבלי חמאס נהרגו [https://www.idf.il/נופלים/חללי-המלחמה/עדן-פרוביזור/ סרן עדן פרוביזור], מפק מחלקת טנקים בגדוד 52, ו[https://www.idf.il/נופלים/חללי-המלחמה/שלמה-גורטובניק/ סמ"ר שלמה גורטובניק] חובש קרבי מגדוד 46 של חטיבה 401.

ב-21 בנובמבר השלים צוות הקרב החטיבתי, יחד עם חטיבת הנח"ל, את כיתור ג'באליה, במהלכו ניהלו חילופי אש מול מחבלים, ואיתרו והשמידו מנהרות.

=== הקרב בשאטי ===
לוחמי 401 בפשיטה בצפון רצועת עזה
ב-10 בנובמבר צוות קרב חטיבתי של חטיבה 401 תקף במרחב גדוד שאטי של ארגון הטרור חמאס. לוחמי החטיבה השיגו שליטה על מוצב "באדר" – המוצב המרכזי של גדוד שאטי הממוקם בקרבת מחנה פליטים ומבנים אזרחיים. במסגרת הפשיטה על המוצב השמידו כוחות חטיבה 401 מפקדות צבאיות ועמדות שיגור וחיסלו כ-150 מחבלים. זהו המוצב האחרון שנותר על גבול שאטי וגם הוא - הושמד.

ב-13 בנובמבר בשעות הלילה פשטו צוותי הקרב של חטיבה 401 על שכונת שאטי העזתית ונלחמו להשמדת תשתיות טרור הממוקמות בין היתר במוסדות שלטוניים מרכזיים בלב אוכלוסייה אזרחית ביניהם: בתי ספר, מוסדות אקדמיים, מסגדים ובתים של פעילי חמאס. במהלך הפעילות לוחמי 401 החרימו וחשפו עשרות כלי נשק, ציוד לחימה ותוכניות מבצעיות של חמאס. בנוסף כוחות צוות קרב חטיבתי 401 וכוח שייטת 13 פשטו על בית החולים רנתיסי במרכז העיר עזה, במהלך הפשיטה נחשפה תשתית טרור של חמאס בבית החולים. מספר שבועות לאחר פעילות 401 במרחב, 

ב-15 בנובמבר צוותי הקרב של חטיבת גבעתי וחטיבה 401 השמידו בפאתי שאטי מטרות רבות מהיבשה ומהאוויר, בהן מבנים מרכזיים ומוסדות שלטון השייכים לחמאס. לוחמי חטיבת הנח"ל השתלטו על מוצב שאטי, השמידו תשתיות טרור, חיסלו מחבלים ואיתרו חמישה פירי מנהרות. במהלך הפעילות, הלוחמים תפסו מחבלי חמאס שהועברו לחקירה בשטח ישראל.

==== 2024 ====
ב-6 בפברואר 2024, פתחה אוגדה 162 בפיקודו של תא"ל איציק כהן במבצע נרחב במחנה שאטי. צוותי הקרב של חטיבת הנח"ל וחטיבה 401 חזרו לאזורים בהם כוחות צה"ל פעלו בתחילת התמרון, לצורך "טיפול" ביעדי הטרור. כוחות חיסלו מאות מחבלים ועצרו עשרות מחבלים לצורכי חקירה. בנוסף, בפשיטות יזומות על יעדי הטרור אותרו אמצעי לחימה רבים.

=== הקרב ברימאל ===
ב-3 בדצמבר, בהיתקלות שאירעה במבנה בצפון הרצועה, ירו מחבלי חמאס לעבר לוחמי גדוד 601 של חטיבה 401, במהלך ההיתקלות נהרגו [https://www.idf.il/נופלים/חללי-המלחמה/בן-זוסמן/ רס"ל (במיל') בן זוסמן] לוחם במחלקת הסיור של גדוד 601; ו[https://www.idf.il/נופלים/חללי-המלחמה/בנימין-יהושע-נידהם/ סמל בנימין יהושע נידהם], לוחם בגדוד 601 בחטיבה 401. בנוסף שני לוחמים נוספים נפצעו.

ב-7 בדצמבר כבשה חטיבה 401, יחד עם גדוד שקד של חטיבת גבעתי, את כיכר פלסטין אשר בשכונת רימאל במרכז העיר העתיקה של עזה. הכיכר הפכה לסמל במלחמה בעקבות התיעודים של העברות חטופים לידי הצלב האדום שהתבצעו בה. שם הדליק מפקד החטיבה אל"ם בני אהרון נר ראשון של חנוכה עם חייליו.

ב-15 בדצמבר, בפשיטה משותפת לצוות הקרב של חטיבה 401 ולשייטת 13, בשכונת רימאל בעזה, פשטו הכוחות על בתי הספר "אלמעתצם באללה" ו"אלפאראבי" בהם הסתתרו מחבלי חמאס. במהלך הפשיטה הלוחמים חיסלו מחבלים בקרבות, ומחבלים שהסתתרו בתוך בתי ספר נכנעו ונעצרו על ידי הכוחות. במהלך הפשיטה נהרג [https://www.idf.il/נופלים/חללי-המלחמה/שי-אוריאל-פיזם/ רס"ל (במיל') שי אוריאל פיזם] מפקד טנק בגדוד 9.

צוות הקרב החטיבתי 401 פושט בחופים הצפוניים של רצועת עזהב-17 בדצמבר בערב הותר לפרסום כי במהלך הבוקר לאחר פיצוץ מטען וירי נ"ט במהלך היתקלות עם מחבלים נהרג [https://www.idf.il/נופלים/חללי-המלחמה/בוריס-דונבצקי/ סמ"ר בוריס דונבצקי] לוחם שריון מגדוד 46 של חטיבה 401.

ב-20 בדצמבר צוות הקרב של חטיבה 401 יחד עם יחידת שלדג, שייטת 13 ויהל"ם השלימו את ההשתלטות על "רובע הבכירים" של חמאס בכיכר פלסטין אשר בשכונת רימאל במרכז העיר עזה. הרובע היווה מרכז המוקד השלטוני והביטחוני של חמאס. המתחם כולל רשת מנהרות מסועפת המחברת בין לשכות הבכירים, דירות מסתור, משרדים ודירות מגורים של הזרוע הצבאית וההנהגה הצבאית של חמאס ברצועה.

==== מבצע ניתוח מקומי ====

במהלך הקרבות נהרג [https://www.idf.il/נופלים/חללי-המלחמה/סבסטיאן-איון/ רס"ב סבסטיאן איון], מפקד בחפ״ק מח״ט 401.<ref></ref>

=== הקרב בשייח' רדואן ===
בפשיטה ממוקדת של כוחות צוות הקרב של חטיבה 401 ולוחמי שייטת 13, אותרו מאות כלי נשק ואמצעי לחימה בבתי ספר בשכונת שייח' רדואן בעיר עזה. במהלך הפשיטה חיסלו הכוחות מחבלים ששהו במתחם.

=== הקרב בדרג' תפאח ===
ב-27 בדצמבר לחמה החטיבה כחלק מכוחות אוגדה 162 בגזרת דרג' תפאח. במהלך פשיטה בפאתי דרג׳ תפאח, נהרג [https://www.idf.il/נופלים/חללי-המלחמה/נריה-זיסק/ סרן (במיל') נריה זיסק], ושימש מפקד פלגה בגדוד 52.

ב-2 בינואר כבשה החטיבה את "המוצב המזרחי" של חמאס, שכלל חדר מבצעים ענק תת-קרקעי, ממנו חמאס ניהל את הלחימה. במהלך הקרבות נהרג [https://www.idf.il/נופלים/חללי-המלחמה/סופיאן-דגש/ סמ"ר סופיאן דגש] לוחם גדוד הנדסה 601 של החטיבה.

ב-22 בינואר השמידה החטיבה את מוצב אלג'עברי שנמצא בדרג', ואת תשתית אימוני המנהור שהייתה תחתיו.

=== 2024 ===
=== הקרב בשאטי ותל אל-הווא ===
טנקים של חטיבה 401 בפאתי שאטיב-6 בפברואר אוגדה 162 פתחה במבצע נרחב במחנה שאטי בעיר עזה. צק"חי חטיבת הנח"ל ו-401 חזרו לאזורים בהם פעלו בתחילת התמרון, לצורך "טיפול" ביעדי הטרור. הכוחות חיסלו מאות מחבלים ועצרו עשרות מהם לצורכי חקירה. בנוסף, בפשיטות יזומות על יעדי הטרור, אותרו אמצעי לחימה רבים. המבצע הושלם לאחר עשרה ימים. במהלך הפשיטה נהרג [https://www.idf.il/נופלים/חללי-המלחמה/דוד-שקורי/ רס"ן דוד שקורי], סגן מפקד גדוד הנדסה 601 של החטיבה.

ב-10 בפברואר בהובלת צוות הקרב החטיבתי של 401, יחד עם לוחמי שייטת 13, יחידת שלדג ויחידת עוקץ ושירות הביטחון הכללי פשטו על המטה המרכזי של אונר"א בשכונת תל אלהוא והרגו בה כ-120 מחבלים. הכוחות חשפו מפקדה מרכזית של חמאס שמוקמה מתחת למטה אונר"א. במפקדה וגם במשרדי אונר"א ומשרדי ארגונים הומניטריים שהיו ליד נתפסו אמצעי לחימה רבים, מטעני חבלה וחומר מודיעיני רב. המפקדה של חמאס קיבלה אספקת חשמל מהמטה של אונר"א ופעלה תוך עצימת עין מצד הארגון. באונר"א התנערו מאחריות וטענו שלא ידעו מה היה בתוואי התת-קרקעי מתחת למטה שלהם.

===הקרב בזייתון===
ב-24 בפברואר חזרו לוחמי צוות הקרב של חטיבה 401 להילחם בשכונת זייתון שמדרום לעיר עזה. הלוחמים זיהו באמצעות רחפן חוליית מחבלים שהתכוננה לשיגור נ"ט לעבר הכוחות, זמן קצר לאחר מכן הוכוונו כלי טיס לעבר החוליה - והיא חוסלה. במסגרת הפשיטה על זייתון, חיסלו הלוחמים מחבלים רבים בתקיפות אוויריות ובהיתקלויות בשטח. בנוסף, הכוחות איתרו אמצעי לחימה רבים, בהם רובי קלצ'ניקוב ומחסניות, מטען מוכן להפעלה וכן וסטים ומסמכים של חמאס. במשך כשבועיים פעל הצק"ח במרחב זייתון להשמדת תשתיות תת-קרקע, בורות שיגור רקטות, אתרי ייצור ואחסון של אמצעי לחימה ותשתיות נוספות של חמאס וגא"פ. במהלך הקרב חיסלו כוחות החטיבה יותר מ-100 מחבלים. כמו כן זוהה שימוש של מחבלים באמבולנסים למחסה. תחת הצק"ח פעלו גדודים 52, ו-601 של החטיבה, גדוד 932 של חטיבת הנח"ל, גדוד 424 של חטיבת גבעתי, יחד עם יחידות נוספות מיוחדות. במהלך הקרב בזייתון נפל רס"ן [https://www.idf.il/%D7%A0%D7%95%D7%A4%D7%9C%D7%99%D7%9D/%D7%97%D7%9C%D7%9C%D7%99-%D7%94%D7%9E%D7%9C%D7%97%D7%9E%D7%94/%D7%90%D7%99%D7%99%D7%9C-%D7%A9%D7%95%D7%9E%D7%99%D7%A0%D7%95%D7%91/ אייל שומינוב] ז"ל מפקד פלוגת החוד בגדוד שקד שתחת הצק"ח. שומינוב היה מפקד נערץ ומוביל בחטיבה כולה.

===הקרב בנוסייראת===
ב-11 באפריל 2024, פורסם כי צה"ל החל בפעולה במחנה הפליטים נוסייראת שבמרכז רצועת עזה. בהודעת צה"ל נאמר כי אוגדה 162 החלה במהלך הלילה במבצע ממוקד במרכז הרצועה.

ב-14 באפריל פורסם כי כוחות צה"ל בפיקוד חטיבה 401 הקימו גשר הנדסי לחציית נחל הבשור, העובר בתוך רצועת עזה, במסגרת המבצע ולצורך תקיפת יעדים בעברו השני של הנחל. לימים שימש את הכוחות שפעלו במבצע ארנון לחילוץ החטופים שנכלאו בנוסייראת.

=== קרב רפיח ===

ב-6 במאי לפנות בוקר, חטיבות 401 וגבעתי של אוגדה 162, כבשו את הצד העזתי של מעבר רפיח.<ref></ref><ref></ref> במהלך כיבוש המעבר נהרגו 20 מחבלים, אותרו שלושה פירי מנהרות טרור והושמדה מכונית תופת.<ref></ref>

לכל אורך הקרב, החטיבה הובילה את התמרון לאורך ציר פילדלפי. הכוחות איתרו לאורך הציר מנהרות רבות, משגרי רקטות ארוכות טווח וציוד לחימה נוסף, ופעלו להשמדת תשתיות האויב. תחת החטיבה פעלו הגדודים 52, 601, 932 ו-424, כמו בקרבות הקודמים שניהלה החטיבה. לדברי המח"ט בני אהרון החטיבה פעלה במרחב עמוס במלכודים ותחת אש אויב מצאה אמצעי לחימה והשמידה תשתיות תת-קרקעיות, בהם מנהרה באורך קילומטר וחצי.

במהלך חודש יוני התקדמה החטיבה לאורך ציר פילדלפי עד לשטח גדוד תל א-סולטאן של גדודי עז א-דין אל-קסאם, המערבי ביותר ברפיח, והגיעה עד הים והכפר השוודי הסמוך אליו. החטיבה פעלה בשטח הגדוד, חיסלה עשרות מחבלים והמשיכה בהשמדת התשתיות.

ב-15 ביוני במהלך פעילות בתל א-סולטאן נמ"ר הנדסי של גדוד 601 של חיל ההנדסה הקרבית הפועל תחת חטיבה 401 נפגע ממטען גחון או טיל נ"ט ששיגר חמאס. כתוצאה מהפגיעה נהרגו סגן מפקד פלוגה בגדוד הנדסה 601 [https://www.idf.il/נופלים/חללי-המלחמה/ווסים-מחמוד/ סרן ווסים מחמוד] ו-7 לוחמי הנדסה נוספים ביניהם [https://www.idf.il/נופלים/חללי-המלחמה/אליהו-משה-צימבליסט/ סמל אליהו משה צימבליסט], [https://www.idf.il/נופלים/חללי-המלחמה/איתי-עמר/ סמל איתי עמר], [https://www.idf.il/נופלים/חללי-המלחמה/סטניסלב-קוסטרב/ סמ"ר סטניסלב קוסטרב], [https://www.idf.il/נופלים/חללי-המלחמה/אור-בלומוביץ/ סמ"ר אור בלומוביץ], [https://www.idf.il/נופלים/חללי-המלחמה/עז-ישעיה-גרובר/ סמ"ר עז ישעיה גרובר], [https://www.idf.il/נופלים/חללי-המלחמה/שלום-מנחם/ סמל שלום מנחם], ו[https://www.idf.il/נופלים/חללי-המלחמה/יקיר-יעקב-לוי/ סמל יקיר יעקב לוי] .<ref>,.</ref><ref></ref><ref></ref>

ב-23 ביוני השמיד הצק"ח מוצב אימונים של חמאס במרחב גדוד תל א-סולטאן, בשם מוצב אבו סעיד. המוצב כלל גם את משרדו של מפקד הגדוד, ומספר משרדים נוספים של גורמי טרור

ב-26 ביוני התקיים בתוך רפיח טקס החלפת מפקד החטיבה, בה נכנס לתפקידו אל"ם אחסאן דקסה, במקום אל"ם בני אהרון שפיקד על החטיבה מתחילת המלחמה.<ref></ref><ref></ref>

ב-25 ביולי הותר לפרסום כי במהלך פעילות החטיבה ברפיח, סמ"ר נועם דואק לוחם גדוד 9 של החטיבה מת לאחר שישן בחדר בקרבת גנרטור פועל וככל הנראה נהרג כתוצאה משאיפת גזים רעילים. בנוסף באותה תקרית נפגעו עוד שני לוחמי הגדוד, שטופלו מיד ופונו במסוק לבית החולים כשמצבם קשה. שלושת החיילים אותרו ללא הכרה לפנות בוקר. בעקבות האירוע פתחה מצ"ח בחקירה.

ב-22 באוגוסט כוח של גדוד 46 של החטיבה פעל במרחב רפיח. במהלך הפעילות, נהרג [https://www.idf.il/נופלים/חללי-המלחמה/אורי-אשכנזי-נחמיה/ סמל אורי אשכנזי] לוחם הגדוד כאשר מחבל הגיח מפיר ושיגר טיל נ"ט לעבר טנק של הכוח. סמל אשכנזי נהרג במקום. באותה אירוע נפתע לוחם נוסף של הגדוד.

ב-27 באוגוסט פורסם שהחטיבה השתתפה בחילוץ פרחאן קאדי ביחד עם היחידה המבצעית בשב"כ, שייטת 13 ויחידת יהל"ם.

== אבדות ==
במהלך התמרון הקרקעי איבדה חטיבה כ-31 מלוחמיה וממפקדיה . (נכון ל-23 באוגוסט 2024)
{| border="1" cellpadding="4" cellspacing="0"
|- bgcolor="#F8D119"
!אבדות
!גדוד 9
!גדוד 46
!גדוד 52
!גדוד הנדסה 601
!מפקדה
!סה"כ
|-
|מתקפת הפתע
|0
|0
|0
|0
|0
!0 לוחמים
|-
|התמרון הקרקעי ברצועת עזה
|4
|3
|8
|14
|2
!31 לוחמים
|}

ב-26 ביוני, המח"ט היוצא בני אהרון אמר כי צוות הקרב החטיבתי 401 הכולל כוחות חי"ר בין היתר סך הכל איבד במלחמה 56 מלוחמיו.

== קישורים חיצוניים ==
* 
* 
* 
* באתר צה"ל
* 

== הערות שוליים ==

קטגוריה:חטיבה 401
קטגוריה:חיל השריון הישראלי
קטגוריה:יחידות צה"ל במלחמת חרבות ברזל